In nomine sancte et individue Trinitatis. Notum sit fidelibus cunctis, qualiter Bernardus, filius quondam Bernardi, mutuavit sex libras denariorum a fratribus Cluniacensibus cenobii. Unde ipse Bernardus et uxor ejus Gertrudis donaverunt pro predictis denariis totam illam possessionem quam Herlerius, uxoris ejus pater, habuit in Lovo, quam ipse Bernardus ex parte sue conjugis, scilicet Gertrudis, tenebat: tali tenore talique convenientia, ut si ipse Bernardus aut uxor ejus predictam possessionem redimere voluerit, predictas sex libras fratribus Cluniacensibus reddant, et ipsam possessionem habeant; sin autem, teneant, et quicquid facere ex ea voluerint, liberam in omnibus potestatem habeant. Sane hanc cartulam conguadii Bernardus et uxor ejus scribere rogaverunt suisque manibus firmaverunt. Facta carta ista nonis novembris, feria II, luna vigesima VIIII, regnante rege Roberto anno XII. S. Bernardi et uxoris ejus, qui hanc cartulam scribere rogaverunt, propriisque manibus firmaverunt. S. Bladini, levitæ. S. Aicardi. S. Gislardi, subdiaconi. S. Gonterii, sacerdotis. S. Oddonis, presbiteri. Sirus s[acerdos] scripsit Seduno castro.